1992–93 பருவத்தில் போட்டியின் பெயர் "யூஈஎஃப்ஏ வாகையர் கூட்டிணைவு" என பெயர் மாற்றம் செய்யப்பட்டது. மேலும் குழுநிலையை அறிமுகப்படுத்தியது மற்றும் பங்கேற்கும் அணிகளின் எண்ணிக்கையை அதிகப்படுத்தியது உள்ளிட்ட வடிவ மற்றும் அமைப்பு மாற்றங்கள் செய்யப்பட்டன. தகுதிச் சுற்றுகள் மற்றும் குழு அமைப்பு முறை போன்றவற்றில் அதன்பிறகு ஏராளமான மாற்றங்கள் செய்யப்பட்டுள்ளன. 1997–98 இல் 'யூஈஎஃப்ஏ'-வின் குணகத் தரவரிசைப் பட்டியலைப் பொறுத்து சில நாடுகளின் கூட்டிணைவு அட்டவணையில் முதலிடம் அல்லாத மேலான இடங்களைப் பெற்ற அணிகளை உள்ளடக்கி இப்போட்டி விரிவு படுத்தப்பட்டது. அப்போது தகுதி சுற்றுக்களின் அமைப்பு முறை மாற்றியமைக்கப்பட்டது. அதனால் குழுநிலைக்கு முன்பாக ஒன்று அல்லது அதற்கு மேற்பட்ட தகுதிச் சுற்றுகளை குறைவான 'யூஈஎஃப்ஏ' குணக தரவரிசை உள்ள நாடுகளின் தேசிய கூட்டிணைவு வாகையர்கள் பங்கேற்க வேண்டும். இதற்கிடையில் உயர்ந்த தர வரிசையில் உள்ள நாடுகளின் கூட்டிணைவிலிருந்து நேரடியாக தகுதிபெறாத அணியினர் பின்னர் வரும் சுற்றுகளில் பங்கேற்க வேண்டும். தற்போது உயர்ந்த தர வரிசை உடைய நாடுகளில் இருந்து அதிகபட்சமாக நான்கு கழகங்கள் வரை இப்போட்டிகளில் பங்கேற்கின்றன.

1960 மற்றும் 2004 ஆம் ஆண்டுகளுக்கு இடையில், வாகையர் கூட்டிணைவில் வெற்றிபெறுவோர் தென் அமெரிக்காவின் "கோபா லிபெர்டாடோர்சின்" வெற்றியாளருக்கு எதிராக (தற்போது செயலற்று இருக்கும்) "கண்டங்களுக்கிடையேயான கோப்பை"க்கான ("Intercontinental Cup") போட்டியில் ஆட தேர்ந்து எடுக்கப்பட்டனர். அதன் பிறகு போட்டி வடிவ அமைப்பு முறைகள் மாற்றப்பட்டு, ஒவ்வொரு கண்டத்தின் கழக வாகையர் கூட்டிணைவுகளின் வெற்றியாளர்களும் ஃபிபா-வால் ஏற்பாடு செய்யப்படும் ஃபிபா கழக உலகக் கோப்பைக்கு ("FIFA Club World Cup") தானாகவே தகுதி பெறுகின்றனர்.

தரவரிசை
நியமனம்
வடிவம்
1992: மாற்றம்